તે વ્યાખ્યાનમાં એમણે એક સરસ વાત કહી હતી. રશિયન ક્રાંતિ થઈ ત્યારે લેનિને રશિયામાં ઘણા ફેરફારો કર્યા. સુપ્રસિદ્ધ રશિયન લેખક મેક્સિમ ગોર્કી એનાં વખાણ કરવા ભાષણો કરતો. એકવાર એ એક ગામડામાં ગયો અને કહ્યું કે વિજ્ઞાને કેટલી બધી પ્રગતિ કરી છે. આપણને આકાશમાં ઊડતાં આવડી ગયું, દરિયામાં નીચે રહેતાં આવડી ગયું, આપણને પૃથ્વીની નીચે રહેતાં પણ આવડી ગયું. આટલી બધી પ્રગતિ વિજ્ઞાને કરી છે. તે બધું સાંભળીને ગામનો એક વૃદ્ધ ડોસો બોલ્યો: ‘ગોર્કીસાહેબે કહ્યું એ બધું સારું કહ્યું. આપણને આકાશમાં અને દરિયાની નીચે રહેતાં આવડ્યું છે, પણ આપણને આ દુનિયામાં ધરતી પર કેમ રહેવું એ આવડ્યું નથી. એનો કોઈ ઉપાય બતાવો.’